./data/stoa0275/stoa014/stoa0275.stoa014.opp-lat1.xml
Tertullian
Sed et ferri et aeris et aliarum vilissimarummateriarum par conditio est, et terreni generis et metallicioperis, quo nihilo generosior iudicari possit auri et argenti substantiapenes naturam  Quod si de qualitate usus gloria est auroet argento, atquin magis ferro et aeri, quorum ita disposita estutensilitas, ut et proprias operas plures et necessariores exhibeantrebus humanis et nihilominus auri et argenti de suo vicem accommodentiustioribus causis  Nam et annuli ferro fiunt, quaedamesui et potui vascula ex aere adhuc servat memoria antiquitatis Viderit, si etiam ad spurca instrumentis auri et argenti demenscopia deservit  Certe nec ager auri opere paratur, nec navis argentivigore contexitur  Nullum bidens aurum demergit interram, nullus clavus argentum intimat tabulis  Taceo totius vitaenecessitates ferro et aere innixas, cum ipsae illae divites materiae, et de metallis refodiendae et in quocunque usu procudendae, sine ferri et aeris operario vigore non possint  Iam igituraestimandum est, unde obveniat tanta dignitas auro et argento,cum et consanguineis, quantum ad genus, et potioribus, quantumad utensilitatem, materiis praeferantur